LATVIJAS REPUBLIKAS MINISTRU KABINETS

2018.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Grozījumi** **Ministru kabineta** **2012.gada 21.februāra noteikumos Nr.121** “**Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus”**

*Izdoti saskaņā ar* [*Autopārvadājumu likuma*](https://likumi.lv/ta/id/36720-autoparvadajumu-likums)

[*6.panta*](https://likumi.lv/ta/id/36720-autoparvadajumu-likums#p6) *ceturto daļu un* [*30.panta*](https://likumi.lv/ta/id/36720-autoparvadajumu-likums#p30) *piekto daļu*

*un Ministru kabineta iekārtas likuma*

*31.panta pirmās daļas 3.punktu*

Izdarīt Ministru kabineta 2012.gada 21.februāra noteikumos Nr.121 “Kārtība, kādā izsniedz, uz laiku aptur vai anulē speciālās atļaujas (licences) un licences kartītes komercpārvadājumu veikšanai ar autotransportu un izsniedz autopārvadājumu vadītāja profesionālās kompetences sertifikātus” (Latvijas Vēstnesis 2012,32.nr.; 2014, 825.nr.), šādus grozījumus:

1. papildināt noteikumus ar jaunu 2.4.apakšpunktu šādā redakcijā:

“2.4. atbilstoši regulas Nr. 1071/2009 8. panta 3.punktam organizē eksāmenus un izsniedz autopārvadājumu vadītāja (turpmāk – pārvadājumu vadītājs) profesionālās kompetences sertifikātus.”

2. svītrot 3.punktu.

3. izteikt 21.punkta pirmo teikumu šādā redakcijā:

“Kompetentā iestāde, pamatojoties uz lēmumu par licences izsniegšanu, izsniedz licences kartīti katram autotransporta līdzeklim, kas tiek izmantots komercpārvadājumu veikšanai, veicot attiecīgu ierakstu Autotransporta direkcijas uzturētajā valsts informācijas sistēmā “Autopārvadātāju informatīvā datubāze” (turpmāk - Autopārvadātāju informatīvā datubāze) un nepieņemot atsevišķu rakstveida lēmumu.”

4. izteikt 22.punktu šādā redakcijā:

“22. Autopārvadātāju informatīvā datubāzē iekļauj šādu informāciju:

22.1. licences veids (saskaņā ar šo noteikumu 8.punktu) un numurs;

22.2. licences kartītes veids (saskaņā ar šo noteikumu 21.punktu) un numurs;

22.3. pārvadātāja (komersanta) veids, komersanta vai ārvalstu komersanta filiāles nosaukums vai zemnieka vai zvejnieka saimniecības nosaukums, juridiskā adrese;

22.4. datums, kad licences kartīte stājas spēkā;

22.5. datums, līdz kuram licences kartīte derīga;

22.6. autotransporta līdzekļa marka, modelis, valsts reģistrācijas numurs.”

5. papildināt noteikumus ar jaunu 25.1 punktu šādā redakcijā:

“25.1 Licences kartīte stājas spēkā ar dienu, kad informācija par licences kartīti tiek publicēta Autotransporta direkcijas tīmekļvietnē. Vienlaikus informāciju par licences kartītes izsniegšanu Autotransporta direkcija nosūta uz pārvadātāja iesniegumā norādīto elektronisko pasta adresi.”

6. izteikt 26.punktu šādā redakcijā:

“26. Ja netiek iesniegti šo noteikumu 23.punktā minētie dokumenti vai transportlīdzekļa tehniskais stāvoklis neatbilst šo noteikumu 24.punktā minētajiem nosacījumiem, kompetentā iestāde pieņem lēmumu par atteikumu izsniegt licences kartīti un par atteikumu nosūta paziņojumu uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu. Atteikums uzskatāms par paziņotu otrajā darbdienā pēc tā nosūtīšanas.”

7. svītrot 31.punktu.

8. papildināt noteikumus ar jaunu 39.1 punktu šādā redakcijā:

“39.1 Par licences kartītes anulēšanu pārvadātājam paziņo uz pārvadātāja iesniegumā norādīto elektroniskā pasta adresi, neizmantojot drošu elektronisko parakstu. Lēmums uzskatāms par paziņotu otrajā darbdienā pēc tā nosūtīšanas.”

9. 40.punktā svītrot vārdus “vai licences kartīti”.

10. 41.punktā svītrot vārdus “vai licences kartīti”.

11. aizstāt 43.punktā vārdus “Satiksmes ministrija” ar vārdiem “Autotransporta direkcija”.

12. izteikt 49.punktu šādā redakcijā:

“49. Autotransporta direkcijas lēmumu par eksāmena novērtējumu var apstrīdēt Satiksmes ministrijā Administratīvā procesa likumā noteiktajā kārtībā.”

13. papildināt noteikumus ar 58.punktu šādā redakcijā:

“58. Grozījumi šo noteikumu 21., 22., 25.1, 26., 31., 39.1, 40. un 41.punktā stājas spēkā 2019.gada 1.jūnija. Līdz 2019.gada 1.jūnijam izsniegtās licences kartītes ir spēkā līdz tajās norādītā derīguma termiņa beigām.

Ministru prezidents M.Kučinskis

Satiksmes ministrs U.Augulis

Iesniedzējs: Satiksmes ministrs U.Augulis

Vīza: Valsts sekretārs K.Ozoliņš

Lukjanoviča 67028019

inga.lukjanovica@sam.gov.lv

Vaivods 67686466

janis.vaivods@atd.lv